  Майя Бывальцева 11-тӥ инвожое Ижкарысь Александр Невскийлэн черкез азьын Хоръёслэн бадӟым соборазы кӧня ке сю кырӟасьёс но симфони оркестр люкаськозы. Концерт 20 часын кутскоз. Со сярысь ивортӥз Ижкарысь камерной муниципал хорлэн кивалтӥсез Екатерина Лежнёва. Карлэн нуналэз азьын Ижкарлэн вашкала люкетаз 20-тӥ ползэ ни люкаськозы 500 крезьгурасьёс. Таӵе бадӟым ужрадъёс Россиын нокытын уг радъяськыло. Таяз арын Соборе пыриськисьёслы радъясьёс кузьымъёс дасязы. Соос пӧлын флешмоб, Швейцариын улӥсь англи органистлэсь но хор дирижёрлэсь Марк Чарльзлэсь мастер-класс но гырлыос шуккон. Ужрадэ пыриськозы Ижкарысь Чайковский нимо камерной муниципал хор, Ижкарысь искусствоосъя нылпи школаослэн огазеям хорзы, Удмуртиысь кун симфони оркестр, «Аксион» академ хор, Воткаысь выль камерной хор. Тегъёс: Мерлык Лулчеберет Ижкар Удмуртия вӧсьлык крезьгур  